தமிழகத்தில் எந்த எந்த கட்சிகள் எல்லாம் அன்றைக்குக் கூடங்குளம் அணு உலைகளை ஆதரித்தனவோ அவை எல்லாம் கர்நாடகாவில் ஒன்றிணைந்து “கூடங்குளத்தில் உற்பத்தியாகும் அணுக்கழிவுகளைக் கோலாரில் மட்டுமல்ல - கர்நாடகாவின் எந்த பகுதியிலும் வைக்க அனுமதிக்கமாட்டோம்,” என்று போராட்டம் நடத்தின. இந்தப் போராட்டம் சனி மற்றும் ஞாயிறு ஆகிய இரண்டு நாட்கள் மட்டும் நடந்தது. அடுத்த திங்கட்கிழமை, “கூடங்குளத்தில் உற்பத்தியாகும் அணுக்கழிவுகளை கர்நாடகாவிற்கு கொண்டு போகப் போவதில்லை” என்று அதே மத்திய அரசு, உச்ச நீதிமன்றத்தில் “வாக்குமூலம்“ ஒன்றை தாக்கல் செய்தது.